Njemački program Das Erste u četvrtak počinje s emitiranjem nove kriminalističke serije "Der Kroatien Krimi" scenarista Christopha Darnstädta.

Tematika serije bavi se ratnom prošlošću na ovim prostorima te njihovom povezanošću s aktualnim kriminalističkim slučajevima.

U prvoj epizodi "Der Teufel von Split" radnja se odvija upravo u Splitu. Kada policija pronađe tijelo Ante Remića, detektivka Branka Marić (Neda Rahmanian) nađe se u kući žrtve gdje pronalazi ukradene suvenire iz Domovinskog rata u kojem je Ante sudjelovao kao časnik.

Foto: Das Erste

Foto: Das Erste

Uskoro je ubijena još jedna osoba povezana s časnikom, a jedini preživjeli je poduzetnik Jerko Novak. Zbog njega se pretpostavlja da bi ratni zločini iz prošlosti mogli biti povezani s trenutačnom situacijom. Novaka se proziva "splitskim vragom".

Dvije epizode o istrazi detektivke Branke Marić snimljene su u Splitu – "Branka Marić und der Teufel von Split" te "Branka Marić und der Verlorene Sohn".

Osim njemačke glumačke postave, uloge je dobilo i nekoliko domaćih glumaca, među kojima su Alma Prica, Goran Navojec i Leon Lučev.

>> Predstavljen ICE 4: Na glavnom kolodvoru u Berlinu novi brzi vlak